Adrian Matei a fost invitatul special al lui Robert Niță la emisiunea Suflet de rapidist, unde au discutat despre căderea bucureștenilor. Emisiunea este live pe website în fiecare marți, de la 13:30.
Fostul fundaș a spus că principala problemă a Rapidului este lipsa de tradiție din vestiar, prin numărul mare de străini. Prin a nu cunoaște ce reprezintă clubul din Giuleșți, aceștia au jucat mai mult la alibi.
„Probabil și jucătorii care vin la Rapid sunt jucători care caută alibi-uri după meciuri. E clar că nu știut tradiția Rapidului. Unii dintre ei nici n-au auzit de cum e la Rapid. Trebuie să dai totul pe teren, să ai o atitudine mai specială.
Mare parte din aceșți jucători, fără galerie aproape de ei, acea adrenalină din momentul ăla, acel simț de ‘Bă, trebuie să alerg că mă văd ăștia. Așa, dacă mă văd doar la televizor, e altceva’. Dacă mă văd din tribună, după meci trebuie să dau socoteală’.
Nu mai există acea motivație fără galerie. Trebuie să recunoaștem, de câte ori a fost galeria la meci, devotamentul lor, ambiția lor, faptul că au jucat, și-au dat viața pe teren, au mai avut-o. Rezultatele mai puțin bune, pentru cei care sunt acolo și se ocupă de soarta echipei, e o alegere pe care ți-o însușești.
Mai puțin bună sau ca o reușită, ar fi fost o continuare cu cei care sunt acum pe banca antrenorilor. Ca o nereușită, cum o vede toată lumea, probabil vor fi trași pe dreapta sau dați afară“, a spus Adrian Matei, în exclusivitate.
Adrian Matei a spus că Rapid se află într-o perioadă de tranziție, care este într-un ritm bun. Deși speranțele erau la titlu, rapidiștii sunt pe o pantă pozitivă, unde promovările succesive și reușitele din Superliga se resimt.
„Echipa mare a reușit să ardă etapele de promovare din Liga a IV-a în Liga a III-a, din Liga a III-a în Liga a II-a, chiar pe ultima sută în Liga I. [..] Cred că suntem încă în timpul în care tranziția nu s-a terminat. Mai e și anul ăsta, e bine că suntem în play-off, nu în play-out.
Putem să ne dăm seama de lucrurile pe care le-am făcut bine sau nu. Putem avea o evaluare sumativă despre ce s-a întâmplat de la promovarea în Liga I până la finalul acestui an calendaristic. Să le eliminăm pe cele care nu s-au făcut bine. Nu cred că este un an ratat.
Singurul lucru pe care-l putem spune e că am ratat, ca un obiectiv anul acesta, cred că nu am reușit să ne batem pentru o cupă europeană. Cel mai ușor ar fi fost prin Cupa României, care nu a fost tratată cum trebuie, după mine.
Ca și tranziție, anul trecut am scăpat de la retrogradare din play-out, anul asta am scăpat de retrogradare, suntem în play-off. Tranziția este succesivă. Cred că suntem bine ca echipă“, a mai spus Adrian Matei.